تورکیه فوتبال فدراسیونو یؤنتین قورولو (ت‌ف‌ف)، تورک میللی فوتبال تیمی مربیلیگی اوچون بئشیکتاشین مشق‌چی‌سی شن‌اول گونش ایله آنلاشدی.
تورکیه فوتبال فدراسیونوندان وئریلن آچیقلامادا، تورک میللی تیمی باش مربیلیگی اوچون شن‌اول گونش ایله ۱ ژوئن ۲۰۱۹ تاریخین‌دن اعتباراً گئچرلی اولماق اوزره، ۲۰۲۰ آوروپا فوتبال شامپیوناسی و ۲۰۲۲ دونیا کاپینی قابسایاجاق شکیل‌ده ۴ ایللیک آنلاشمانین ائدیلدیگی بیلدیریلدی.
آچیقلامادا، "سایین شن‌اول گونش ایله ائدیله‌ن بو آنلاشمانین تورک فوتباولی اوچون خیرلی اولماسینی دیله‌ییریک" دئییلدی.
شن‌اول گونش، تورک میللی فوتبال تیمینین دونیا اوچونجوسو اولدوغو گونئی کره و ژاپندا تشکیل ائدیلن ۲۰۰۲ دونیا کاپین‌دا تیمین باشین‌دا ایدی.
